
Čitam na tvvitteru obavijest našeg šejh Hamida Ekrema Buharija koji 
sada ima redovna predavanja u Poslanikovoj džamiji da će on zbog 
nastupajućih ispita na fakultetima napraviti pauzu sa svojim 
predavanjima. 

On je bio prvi šejh kod kojeg sam išao da slušam Sahihul-Buhari "na 
klasični način". Klasični način podrazumijeva da neki učenik čita na 
glas iz knjige, a šejh i svi ostali učenici prate čitanje gledajući u 
svoju knjigu. Ukoliko učenik koji čita pogriješi i preskoči nešto, šejh 
ga ispravi, a kada naiđe riječ koje više nije u upotrebi šejh je 
pojasni... Međutim, takvo klasično čitanje se odvija veoma brzo, ali 
baš, baš brzo, tako da se nekada čini nerazumljivim ono što se čita. 


Na jednoj seriji takvog čitanja koje se naziva "medžlis sema'ah"-sjednica slušanja neko je od 
učenika prigovorio šejhu zašto dopušta da se tako brzo čita. On se nasmijao, pa je rekao: "Malo 
se strpite, na početku je teško, ali ćete se nakon dva medžlisa naviknuti i možda će vam biti čak i 
sporo." I doista smo se navikli na tako brzo čitanje kao što je i rekao. A onda je dodao: "Kada 
sam bio student išao sam na ovakve medžlise, a jedan moj kolega mi je prigovorio i rekao je: 'Što 
ideš na takve medžlise kada brzo čitaju tako da ne možeš ni da razmisljaš o onome što čitaš?' - Ja 
sam mu rekao da idem na njih, jer je to klasična metoda koja ima za cilj da se pročitaju svi 
hadisi, a drugi medžlisi su namijenjeni za komentarisanje i razmišljanje o značenjima hadisa.' " 
A zatim je rekao: "Sreo sam tog kolegu nakon sedamnaest godina i on me pitao šta radim i čime 
se bavim, te sam mu spomenuo da sam imam u jednoj džamiji i da se trudim da preko "sjednica 
slušanja" moji učenici pročitaju hadiske zbirke. Na to je on rekao da on još uvijek nije pročitao 
ni Sahihul-Buhari, a kamo li druge hadiske zbirke." Šejh Hamid nam veli: "Zato, braćo, ne 
propuštajte ovakve medžlise, da sutra ne biste bili daije i profesori, a niste makar pročitali glavne 
hadiske zbirke!" 


Zanimljivo je da mnogo vjemika koji inače čitaju knjige i vole čitanje nisu pročitali Buhariju 
iako svi vjemjemo da je najvjerodostojnija knjiga poslije Kur'ana. 

To je jedan od razloga što sam se odlučio na "Fragmente iz Buharije"- da uočimo vrijednost ove 
knjige i da približimo značenja koja je imam Buharije htio da nam prenese. 

Ako neko od vas nije pročitao, a inače čita islamsku literatum, šta je to što ga je spriječilo da 
pročita Buhariju? 


KRAJ 



